Հայկական կողմն իր լավ ամրացված և սարքավորված դիրքերում ունի պաշտպանվողի գերազանցություն, ուստի հարձակվողը հաղթանակի հասնելու համար ստիպված կլինի ուժերի զգալի գերազանցություն ստեղծել: Ահա ինչու Ադրբեջանը զանգվածաբար մարտական տեխնիկա է գնում Ռուսաստանից, Ուկրաինայից, Բելառուսից, Իսրայելից, Թուրքիայից, Հարավային Աֆրիկայից: Փաստորեն, զրոյից Ադրբեջանում ստեղծվել է ռազմաարդյունաբերական համալիր, որը կատարում է զրահաավտոմոբիլների և համազարկային կրակի ռեակտիվ համակարգերի արտոնագրային հավաքում (лицензионная сборка), արտադրում է հրաձգային զենք: